Steven Spielberg

Steven Allan Spielberg, naixiu de Cincinnati (Ohio, Estaus Unius) o 18 d'aviento de 1946, ye un director cinematografico, productor y guionista estausunidense, activo en o cine estausunidense dende primerías d'os anyos 1960; ye uno d'os directors de cine mas reconoixius y populars d'a historia d'o cine y autor d'importants exitos cinematograficos dende los anyos 1970 dica hue y con cuantos premios recibius mientres a suya carrera cinematografica, entre los que cal destacar dos Premios Oscar a lo Millor Director, uno a la Millor Cinta y atras catorce nominacions ta iste premio.

A suya luenga carrera artistica puet dividir-se en d'os partes: en a primera yera mas centrau en cintas de cine de ciencia-ficción y aventuras que son arquetipos de cine d'entretenedera y una segunda parte en que ye mas centrau en dar un mensache humanista ta la sociedat con tematicas como l'Holocausto, o comercio d'esclaus, os dreitos civils y politicos, a guerra y lo terrorismo.

D'entre la suya filmografía, se puet destacar bellas cintas como Jaws (1975, con Roy Scheider, Richard Dreyfuss, Robert Shaw y Lorraine Gary), Close Encounters of the Third Kind (1977, con Richard Dreyfuss, François Truffaut, Melinda Dillon y Terri Garr), E.T. the Extra-Terrestrial (1982, con Henry Thomas, Dee Wallace, Robert MacNaughton, Drew Barrymore y Peter Coyote), Poltergeist (1982, con Craig T. Nelson, JoBeth Williams, Beatrice Straight, Dominique Dunne y Oliver Robins), Indiana Jones and the Temple of Doom (1984, con Harrison Ford, Kate Capshaw, Jonathan Ke Quan y Amrish Puri), Back to the Future (1985, de Robert Zemeckis, con Michael J. Fox, Christopher Lloyd, Lea Thompson y Crispin Glover), The Color Purple (1985, con Whoopi Goldberg, Oprah Winfrey y Danny Glover), Empire of the Sun (1987, con Christian Bale, John Malkovich, Miranda Richardson y Nigel Havers), Hook (1991, con Dustin Hoffman, Robin Williams, Julia Roberts y Bob Hoskins), Jurassic Park (1993, con Sam Neill, Laura Dern, Jeff Goldblum, Richard Attenborough y Joseph Mazzello), Schindler's List (1993, con Liam Neeson, Ben Kingsley, Ralph Fiennes y Caroline Goodall), Saving Private Ryan (1998, con Tom Hanks, Edward Burns, Matt Damon y Tom Sizemore), u Indiana Jones and the Kingdom of the Crystal Skull (2008, con Harrison Ford, Shia LaBeouf, Cate Blanchett, Karen Allen, Ray Winstone, John Hurt y Jim Broadbent).

Tamién fayena como productor cinematografico con empresas d'a suya propiedat. Con Amblin Entertainment cal destacar a producción de Poltergeist, Transformers, The Flintstones, Casper, Men in Black, Deep Impact, Jurassic Park, Back to the Future  y The Mask of Zorro y con estudios DreamWorks SKG, que tamién ye distribuidora de cintas, American Beauty, Gladiator, Cast Away, Memoirs of a Geisha, as de animación por ordenador Shrek, Kung Fu Panda, Madagascar entre d'atras y os videochuegos Medal of Honor y Boom Blox.

Amás d'os suyos treballos en a industria cinematografica ye un reconoixiu filantropo mas que mas ta organizacions relacionadas con a Segunda Guerra Mundial y prencipalment ta Righteous Persons Foundation que destina diners ta prochectos chudieus y organizacions ta recordar l'Holocausto.

250px|thumb|Steven Spielberg y Chandran Rutnam en Sri Lanka mientres o rodache d'a cinta  Indiana Jones and the Temple of Doom

 Premios 
 Premios Oscar 
 Anyo  Categoría  Cinta  Resultau2018Premio Oscar a la Millor CintaThe Post Nominada.2016Premio Oscar a la Millor CintaBridge of Spies Nominada.2013Premio Oscar a la Millor CintaLincoln Nominada.Premio Oscar a o Millor DirectorLincoln Nominada.2012Premio Oscar a la Millor CintaWar Horse Nominada.2007Premio Oscar a la Millor CintaLetters from Iwo Jima Nominada.2005Premio Oscar a la Millor CintaMunichNominada.Premio Oscar a o Millor DirectorMunichNominada.1998Premio Oscar a la Millor CintaSaving Private Ryan)Nominada.Premio Oscar a o Millor DirectorSaving Private Ryan Ganador.1993Premio Oscar a la Millor CintaSchindler's ListGanador.Premio Oscar a o Millor DirectorSchindler's ListGanador.1985Premio Oscar a la Millor CintaThe Color PurpleNominatda.1982Premio Oscar a la Millor CintaE.T. the Extra-TerrestrialNominada.Premio Oscar a o Millor DirectorE.T. the Extra-TerrestrialNominada.1981Premio Oscar a o Millor DirectorRaiders of the Lost ArkNominada.1977Premio Oscar a o Millor DirectorClose Encounters of the Third KindNominada.

 Premios BAFTA 

 AnyoCategoríaCintaResultau2015Millor cintaBridge of SpiesNominataMillor directorBridge of Spies Nominata2012Millor directorLincolnNominata2011Millor cinta animataThe Adventures of TintinNominata1998Millor cintaSaving Private Ryan (En salvando a o soldato Ryan)NominataMillor directorSaving Private Ryan (En salvando a o soldato Ryan)Nominata1994Millor cintaSchindler's List (A lista de Schindler)GanadoraMillor directorSchindler's List (A lista de Schindler)Ganadora1986BAFTA honorificoGanador1983Millor cintaE.T. the Extra-TerrestrialNominataMillor directorE.T. the Extra-TerrestrialNominata1977Millor directorClose Encounters of the Third KindNominataMillor guión orichinalClose Encounters of the Third KindNominata1975Millor directorJawsNominata

 Bibliografía 
  Jackson, Kathi (2007). Steven Spielberg: A Biography. Westport, CT: Greenwood Press. ISBN 9780313337963.
  Hook, Sue Vander (2010). Steven Spielberg: Groundbreaking Director. Edina, MN: Abdo Publishing Company. ISBN 9781604537048.
  Mara, Wil (2014). Great Filmmakers Steven Spielberg. New York, NY: Cavendish Square Publishing. ISBN 9781627129367.
  McBride, Joseph (1997). Steven Spielberg: A Biography. New York, NY: Simon & Schuster. ISBN 9780684811673.
  Freer, Ian (2001). The Complete Spielberg. London: Virgin Publishing. ISBN 9780753505564.
  Parish, James Robert (2004). Steven Spielberg Filmmaker. New York: Ferguson. ISBN 9780816054817.
  Horn, Geoffrey M. (2002). Steven Spielberg. Milwaukee: World Almanac Library. ISBN 9780836850802.
  Edge, Laura Bufano (2008). Steven Spielberg: Director of blockbuster films. Berkeley Heights, NJ: Enslow Publishers. ISBN 9780766028883.
  Baxter, John (1996). Steven Spielberg: The Unauthorised Biography. London: Harper Collins. ISBN 9780002555876.
  Mairata, James (2018). Steven Spielberg's Style by Stealth. Cham, Switzerland: Springer International Publishing. ISBN 9783319690810.
  Buckland, Warren (2006). Directed by Steven Spielberg: Poetics of the Contemporary Hollywood Blockbuster. New York: Continuum. ISBN 9780826416919.

 Se veiga tamién 
 Cintas dirichidas por Steven Spielberg.
 Cintas producidas por Steven Spielberg.

 Vinclos externos 

  Steven Spielberg en Internet Movie Database.
  Pachina web de Steven Spielberg.

Categoría:Directors cinematograficos d'Estaus Unius
Categoría:Guionistas d'Estaus Unius
Categoría:Naixius de Cincinnati
Categoría:Premio Oscar a o Millor Director
Categoría:Productors cinematograficos d'Estaus Unius
Categoría:1946 (naixencias)